text:
WILLEMSTAD – E siman aki trahadornan y simpatisantenan di e magnate hotelero y di casino, Francesco Corallo, a forma un manifestacion grandi di apoyo ne empresario kende ta deteni na Sint Maarten.
Corte di Husticia a tene sesion na Sint Maarten diamars pa atendé e peticion di extradicion cu husticia na Italia a haci na Reino Hulandes.
E hendenan tabata grita “Free Corallo” exigiendo libertad pe doño di Atlantis Group.
E trahadornan a splica periodistanan di e corant local Daily Herald cu Corallo tin 150 dia caba den detencion preventivo loke ta inhumano.
Na Italia nan kier huzga Corallo pa fraude cu belasting y pago di soborno na varios politico.
Nan ta sospechá cu e ta usa su negoshinan tambe pa laba placa.
E Direktor Finansiero di su companianan ta na Italia caba pa su huicio.
Te mesun homber cu Gerrit Schotte kier a hinca den directiva di Banco Central di Corsou y Sint Maarten.


c: text/html

text:
Hobensitu di 7 aña a fayesé debí na sende paga.
Famianan ku kurason kibrá a disidí di kontaktá Ultimo Noticia pa asina por a buta komunidat na altura di ki tipo di dòkter, zùster, hospital etc. nos tin aki na Kòrsou. Lamentablemente siman pasá Djárason un hobensito di 7 aña a fayesé debí di a sufri e malesa di “Sende Paga”. Segun un miembro di famia, e dòkter di kas a reseta SOLAMENTE “Paracetamol” pa e hobensitu, aki el la splika ku ni Hospital no por a yuda i no tabata ke yuda e hobensitu. Segun e miembro di famia, un dòkter di Hospital a splika ku nan no por tene e mucha na hospital, debí ku esaki por pega e staf kompletu i hasta pashèntnan. Djárason ora ku e mucha a bira mas malu, a yama ambulans pa esaki por presentá. Ambulans a tarda un mundu i a disidí di Sali kas nan mes huntu ku e mucha ku rumbo pa Hospital. Milagrosamente a topa e ambulans na mitar di kaminda i aki a hinka e mucha den e ambulans. Na momentu ku a yega hospital, e personal a hasi tur kos posibel pa por rebibá e hobensitu, pero esaki tabata nulo.
Famianan ta hopi disgustá di e tratamentu médiko ku nos tin aki na Kòrsou. Keda pendiente pa un entrevista live ku esaki splikando ta kon a ninga di hasi mas pa un hobensitu di solamente 7 aña kual a fayesé.

robotstxt: allowed

filter: keep


text:
Willemstad – Despues ku a bisa ku sra.Suzy Römer i su kasá a haña 5.6 mion, awor ku Suzy su kasá su abogado ta reta Minister di Hustisia pa pone riba papel si el a haña un depchi di e 5.6 mion presupuestá pa Bachelor di Polis, nan no por demostrá e lokual no a sosodé.
MFK tin atenshon pa e problema di duurtetoeslag di trahadornan
Willemstad - Tin hopi penshonado di NV i Stichting di gobiernu ku a ser independisá den pasado, ta aserkando MFK pa porfin trese solushon den e asutu di duurtetoeslag i indexering di duurtetoeslag.
Axel Pikero ta bai deposita su Voto djabierne awor.
Willemstad - Ami, Axel Pikero, kargadó di lista PIN, kandidato nr 17, lo depositá mi voto na urna Christina Kleuterschool na Sta Rosa entre 13.00or pa 13.30or.
Un Minister Presidente Ku No Sa Kiko E Ta Papia Ta Funesto Pa Gobernashon Di Korsou.
Willemstad – Minister Presidente Gilmar Pisas a deklará ayera 20 di aprel ku Fundashon Blue Economy Curaçao ta ligá na un kompania privá lokal.
Orario di bai VOTA di miembro nan di MFK.
Willemstad - MFK su miembro ya tin un orario di bai vota djabierne dia 28 di aprel aki.
MFK den Parlamento durante tratamentu Rapòrt Komishon Wiel
Willemstad - MFK si ta bin traha den Parlamento no opstante ku tin elekshon i atende ku desaroyonan anti-demokratiko ku a tuma luga den Parlamento 4 Yanüari 2017.
Indepensensia, un gritu emoshonal i spanta ekspresá pa un lider polítiko parlamentario.
Willemstad – Kerido pueblo. Ku asombro ma tuma nota di e gritu pa independensia emoshonal i spanta ekspresá dor un lider polítiko/ parlamentario.


text:
ORANJESTAD - E aña aki ta celebra “Earth Day” riba dia 21 di april y Garage Cordia ta celebrando esaki cu prijs special riba 5 auto. Diabierna 21 di april Garage Cordia lo tin e evento VIP unda cu Aruba Bank lo celebra hunto cu Garnier. Durante e evento Aruba Bank lo ta presente cu su specialistanan den financiamento di auto, kendenan lo t’ey pa sirbi clientenan cu ta buscando pa cumpra vehiculonan cu ta eco-friendly.
Garage Cordia lo tin prijsnan special riba Toyota Yaris, Toyota Corolla, Toyota Hilux, Toyota Hiace y e Toyota RAV4 Hybrid. Aruba Bank lo tin e miho ofertanan pe autonan Hybrid y Electrico. Lo tin oferta di 6% riba Hybrid/autonan Electrico, y por cumpra e auto awor y cuminsa paga te despues di 6 luna cu interes acumula.
Na honor di e luna aki cu ta luna mundial di celebracionnan rond di “Earth Day”, Aruba Bank y Garage Cordia a bini hunto. E evento aki lo tuma lugar den e showroom di Garage Cordia diabierna 21 di april 2017 di 7:00 pm pa 9:00 pm.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
“Es style di alles mag: un analisis di Papiamento na Aruba”
Diamars 5 di januari Jennifer Fun ta presenta su Master scriptie cu e titulo “ Es style di alles mag: un analisis di Papiamento na Aruba” na Biblioteca Nacional Aruba den edificio central na George Madurostraat. Esaki ta un presentacion pa publico general y muy en particular e personanan cu un interes den idioma. E presentacion ta cuminsa 7or y mey.
Jennifer Fun ta papia tocante e uzo di diferente idioma den un solo interaccion y combersacion (e fenomeno di: “codeswitching/codewisseling”). Un charla interestante pa un y tur cu tin di haber cu e fenomeno aki den bida diario. Kizas ta topa cu esaki den corant, na television of den bo mesun cas E ta algo cu hopi biaha nos mes ta participa na dje. Pa esnan cu ta interesa pa haya sa mas tocante codewisseling/codeswitching, Jennifer Fun ta splica kico esaki ta y con na Aruba e contexto multilingual a cambia durante tempo.
Jennifer Fun a nace na Aruba. Despues di a gradua na Colegio Arubano na 2007 el a bay studia na Hulanda. Jennifer ta wak un comunidad multicultural como algo bunita y ta spera di por yuda pa crea mas ehempel di comunidad intercultural den futuro.
Biblioteca ta invita un y tur pa e charla aki dia 5 di Januari 2016 y pa pasa comparti experiencia y ideanan cu otro .


text: Djadumingu 21 mei 2017, alrededor di 10.16 or, Sentral di Polis a haña informashon ku na un kas na StJoris tin un kaso di tiramentu. Un patruya di polis a bai ku urgensia na e sitio i a haña un hòmber drumí abou den balkon ku algun herida di bala na e parti ariba di su kurpa. E víktima no tabata duna señal di bida. For di un investigashon preliminar ku polis a realisá na e sitio a resultá ku un hòmber a yega na e kas i a puntra pa e víktima. Ora ku e víktima a bini pafó nan a papia un ratu i despues tabatin un diskushon i finalmente a tende algun tiru. E Motibu di e tiroteo te na e momentunan aki ta deskonosí i ta den investigashon. Dòkter di polis a presentá na e sitio i alrededor di 12.28’or a konstatá morto di e víktima Gregory Bertrand Illidge nasé na Aruba dia 8 yanüari 1963. Polis a haña i konfiská algun ‘huls’ na e sitio. Riba òrdu di fiskal di Ministerio Públiko a konfiská e kurpa sin bida di e víktima pa mas investigashon. Polis ta supliká tur persona ku por tin informashon tokante di e kaso aki, pa tuma kontakto ku polis na 917 òf e liña anónimo 108.


text:
Nos tur a sinti falta di Curaçao North Sea Jazz Festival e aña aki; un festival ku sigur tin su efekto pa nos turismo i ekonomia, sin menshoná mes ku despues di Festival di Tumba, esaki ta e festival mas grandi ku nos tin aki na Kòrsou.
Ayera mainta na Mi95, Percy Pinedo, den su programa semanal 'Mainta di Pleizjir' huntu ku nos promé minister sr. Eugene Rhuggenaath a informá ku Curaçao North Sea Jazz Festival 2018 ta un echo!
Fechananan pa e magno festival aki lo ta 30 i 31 di ougùstes i 1 di sèptèmber 2018!!


text:
N’e reciente torneo di Spaans Lagoen a homenahea, varios baluarte. Un di nan tabata Alfred Leslie, kende pa kebrante di salud no por tabata presente, pero sigur un y tur a sinti su falta y a manda aplauso di pronto recuperacion pa su persona.
Su yiu y nieto tabata presente n’e ocasion y lo traspasa e aceptacion di e publico su persona.
Durante e ceremonia diasabra atardi, sr. Vito Carolina a trece lo siguiente pa dilanti.
John Athelbert Alfred Leslie t’e ultimo piscado mohicano di Pos Chikito. E ta un persona cu por a disfruta di pisca cu diferente generacion di piscadornan Arubano.
Na edad jong, el a pisca cu Luis Carrion y Ave Croes, den e epoca di pisca den canoa, pisca cu haas bibo, secat di pia y balahu.
E tempo ey, no tabatin cuenta di cumpra haas. Bo mes tin cu coy bo haas si bo kier ta un piscador. E ta un maestro tirado di taray.
E mes tabata coy sardin, piskechi y balahu. E tempo ey tabatin hopi balahu den Spaans Lagoen. Bo tabatin cu lanta marduga bay cu canoa pa bo coy balahu cu taray.
Despues el a pisca pa hopi tempo cu Clemente Carrion, Doy Johnson, Ruby Croes, Karel Hodge, Emiliano Peña y Alfonso “Fon” Henriquez.
Djey, el a pisca pa hopi aña cu Victor “Vito” Carolina. Den e ultimo añanan aki, el a pisca cu Alex Farro, Luis Rasmijn, Agapito Albertsz y Laurence Courtar.
Dicon tur e hendenan aki a pisca cu Alfred? Pasobra e tin un energia positivo enorme. Bo dia di pesca cu Alfred lo ta alegre y placentero y ora bo yega tera, apesar cu e pesca por a bay bon of zwak, semper e tin un sonrisa riba su cara.
Su bida, ta lama. Ki ora bo puntr’e pa bay lama, e ta dispuesto anytime pa bay. No ta importa si ta den dia of anochi y semper e ta madrugador.
Si bo pone pa ta na boto 4’or di marduga, e t’ey ya pa 3’or caba. Si bo bay pisca cu Alfred bo sa sigur cu ta bay tin pisca, pasobra e ta un homber di suerte.
No solamente, e ta un bon piscado, tambe e ta un persona cu gusta duna un man pa yuda otro.
N’e pier di Centro di Pesca Spaans Lagoen, ora bo yega marduga, bo ta hañ’e ta piki sushi riba su mes, sin ningun reclamo of kiek.
Te hasta un bijnaam el a haña na centro di pesca: “Corta pisca estilo Alfred”. E nomber ey a bin dor cu e ta corta pisca pa tur hende sin cu nan tin cu pague algo pa corta pisca.
Tur piscador di Spaans Lagoen ta sumamente orguyoso y contento di tin Alfred Leslie como ehempel pa nos tur y futuro piscadornan.


text:
Sr. Ben Statie a cumpli 103 aña dia 3 di april ultimo. P’e motibo ey a haci un Misa pe na Misa Santa Teresita na San Nicolas, y despues a sigi un brindis na su cas.
Lider di MEP Evelyn Wever-Croes tabata presente pa felicita sr. Ben Statie.
“103 Aña ta un edad hopi respeta. Sr. Ben Statie semper tabata un gran sostenedor di nos partido. Mi no por a keda sin pasa y felicita sr. Statie y p’e motibo aki tambe mi a entrega sr. Statie un reconocimento den nomber di henter partido. Cu Dios bendiciona sr. Ben Statie”, Evelyn Wever-Croes a duna di conoce.


text:
Recientemente Sandy & Greg Wallace a wordo honra como Embahador di Bon Boluntad na nos isla di Aruba.
E titulo simbolico aki ta wordo presenta den nomber di Minister di Turismo como un muestra di aprecio p’e bishitantenan cu ta regresa Aruba.
Sr. Ricardo Croes di ATA a haci entrega di e certificado aki durante un ceremonia oficial na Costa Linda Beach Resort.
Greg ta comenta cu nan no lo cambia Aruba nunca pa un otro isla, dor di su beachnan blanco bunita y su hende nan amabel.
Riba e potret por aprecia sr. Ricardo Croes di ATA hunto cu Sandy & Greg Wallace y tambe Miriam, Gloria and Mimi di Costa Linda Beach Resort.


text:
Parlamentario Jennifer Arends-Reyes ta splica cu ta varios biaha Colegio Arubano ta den noticia pa motibo di situacion relata cu rector di e scol. Colegio Arubano ta nos HAVO/VWO scol mas grandi na Aruba cu den pasado a yega di conta cu un populacion di 2200 alumno.
Na e momentonan aki tin mas o menos 1600 alumno cu ta bayendo Colegio Arubano.
Colegio Arubano tin un balor sentimental hopi grandi pa hopi adulto awe como cu e miho tempo di nan hubentud cu nan a pas’e den compania di amistadnan eynan y a ricibi bon guia di e docentenan. Tabatin un temporada caminda cu e percentahe di alumnonan cu ta slaag di nan examen a baha significativamente y cu esaki a presenta un idea di parti SMOA pa trece un ‘cambio di cultura’ of un ‘cultuur omslag’ manera cu a yam’e e tempo ey pa motibo cu esaki lo tabata necesario, Arends-Reyes ta splica.
A base di e pensamento cu e organisacion aki lo ta funciona di un acercamento ‘top’ -‘down’.
A purba tur sorto di manera pa purba tene nos docentenan yiunan di tera for di e seleccionnan pa duna preferencia na candidatonan externo cu un salario halto pa motibo di contract.
Esaki mester bisa cu a purba na varios ocasion pero cu resultadonan cu no tabata sostenibel.
Nos docentenan considera como yiu di tera conoce e cultura di Aruba, nos hobennan y e metanan pa yega na miho resultado mas miho cu cualkier teoria di afo. No por t’asina cu nos docentenan no por haya un chens pa haci nan carera den Enseñansa y promove pa posicionnan clave den e organisacion. Ora cu e rectornan riba contract bula afo, tur e presion ta cay riba nos docentenan local pa tene tur e procesonan den man, pues si nan por carga e scol den momentonan turbulento nan merece di yega un dia na e titulo tambe, Arends-Reyes ta expresa.
E docentenan di Colegio Arubano semper a boga pa haya un participacion real den e decisionnan pa cu e scol y su futuro. Traha riba analisis, plan di accion, maneho di idioma, plan di scol ta e docentenan semper a traha riba nan y ta nan mester ehecutanan pues nan lo mester tin hopi di bisa. Un ‘medezegenschapsraad’ pa docente semper tabatin miedo di dj’e, pero ta lubida cu pa un organisacion funciona ta e trahadornan mester duna nan aporte 100% y sinti nan mes balora como parti di un scol prestigioso na nos isla, e Parlamentario ta mustra.
Segun Arends-Reyes, si reconsidera pa crea un base solido di un asercamento mas tipo ‘bottom – up’ caminda cu maestro y alumno tin mas input, Colegio lo por sigui cosecha exito y sigui enfoca riba e talento, excelencia y animo cu tin tanto den personal como alumno.


text:
Shòk ta e estado ku un bestia por drenta aden despues di un trouma na su kurpa. E oksígeno no ta keda transportá dor di su kurpa òf no ta keda apsorbé pa su tehido. Komo ku e kurpa no ta haña sufisiente oksígeno, tur funshon i órgano ta den peliger. Un situashon sumamente peligroso ku no por keda sin intervenshon di un veterinario.
Kousa:
- Bringamentu
- Desgrasia
- Venenu
- Piká di insekto
- Pèrdida di líkido
- Infekshon
- Kemadura
- Falta di oksígeno
- Trouma
Síntoma:
- Kurason ta bati lihé pero suak
- Difísil pa haña su batimentu di kurason (pòls)
- Halamentu di rosea masha superfisial òf netamente masha profundo
- Nervioso òf netamente masha sùf
- Pupila habrí
- Karni djente blanku òf blou
- Pèrdida di konosementu
- Deterioro di kondishon mental
- Temperatura abou
Kiko pa hasi:
- Duna respiratorio artifisial òf reanimá si ta nesesario
- Wak bo mes su siguridat i bisti e bestia un bosá pero wak sí pa bo no strob’é di hala rosea
- Stòp e sangramentu
- Pone un otro kaminda i duna tratamentu di un forma mas trankil ku ta posibel
- Protehá e frakturanan ku por tin pa evitá mas herida
- Tap’é ku un deken pa tene kayente
- Bai un veterinario
©Rescueracao, translation Denice Bezeme. Like us @ Facebook


text:
Ganso Checo
Raza Checo di Ganso
Como ta distingi sexualmente e ganso Checo
Usando un comparacion fisico no ta e mihor manera pa separanan segun sexo.
Tanto e homber como e muhe ta blanco, e hasta e peso no ta un manera confiable.
E metodo 100% confiable pa separa e ganso
Ganso, mescos cu otro famianan di avenan Anatidae y averstrusnan, tin un pene. Otro avenan no tin un pene. Si bo kier determina e genero di e ganso cu 100% di seguridad, e unico forma pa hacie ta pa busca e pene den e cloaca. Esaki ta e mihor manera pa hacie: un persona sinta ta pone e ganso cabes abouw entre su pia, reglando su halanan cu su bil. Lo ta bon si otro persona por yuda regla e pianan di e ganso. Pusha e rabo di e ganso patras pa haya miho aceso na e cloaca. Cu dedenan, habri e cloaca den tur direcion. Si ta un macho, su pene lo sali. Hasta gansonan cu a caba di nace por wordo identifica di e manera aki, pero bo mester tin cuidow pa no lastimanan. E penenan du e gansonan cu a caba di nace ta hopi chikito (sin wordo desaroya) asina ta cu e por ta facilmente confundi cu e lipnan di e cloaca.
Macho di ganso Checo
Hembra di ganso Checo
Ganso Checo > Genero di identificacion di ganso
Copyright © Ganso Checo, 2006-2018. All rights reserved. Last update: 02. di desember 2017


text:
Dakota -Diabierna den oranan di madruga ta sosode un accidente cu un persona herida, na e rotonde di Dadelstraat, mesora a manda polis y ambulance na e sitio.
Na yegada nan ta bin compronde cu e chauffeur pa un o otro motibo no a para na e rotonde y sigui straight, subi e rotonde y dal contra un palo di luz. E chauffeur no tabata tin su seatbelt bisti y door di e impacto fuerte ela bay dal su cabes den e windshield y a keda herida.
Despues cu personal di ambulance a trata e vicitima na e sitio, nan a transport’e pa hospital.


text:
“Actualmente nos ta papia di tres museo. Museo Historico conoci tambe como Fort Zoutman, Museo di Industria cu ta situa den e Watertoren na San Nicolas y Community Museum cu actualmente ta localisa banda di CMB San Nicolas y pronto lo muda pa Nicolas Store.
Den futuro tin dos museo mas cu lo forma e cinco museonan di Fundacion Museo Arubano p’e proximo añanan”, asina Director di FMA, Anky Vrolijk a cuminsa bisando.
E bishita di Björn Stenvers ta pa asisti FMA cu ta manehando tres museonan actualmente y pronto lo ta manehando un total di 5 diferente museo.
“E ta manehando 48 museo na Amsterdam y ta traha pa 56 director. Tin museonan mas grandi cu otro.
E museonan mas grandi tin mas cu un director, pasobra cada un tin diferente funcion. Sea bo tin e funcion di director comercial of e persona cu tin mas conocemento riba contenido. Bo ta nota cu e ta un mundo asina grandi cu tin biaha bo tin diferente hende pa ocupa e funcionnan aki”.
Fuera di entrenamento di e personal di FMA, a organisa un encuentro cu diferente partner cu a traha hunto pa dos dia.
“Nos tabatin e workshop p’e team completo diabierna ultimo. Bo ta mira cu hopi informacion concreto ta bin dilanti y cu nos den e mundo aki ta compronde tambe”, asina Anky Vrolijk a sigui bisa.
“Björn tin un experiencia increiblemente grandi no solamente na Hulanda, pero na diferente parti di mundo. E ta mira asina hopi diferente museo y maneranan di traha strategia.
Tur esaki e ta treciendo den e tayer aki tanto p’e team como tambe e partnernan cu ta envolvi cu e museonan”, di acuerdo cu Anky Vrolijk.
E experto Hulandes a splica cu FMA tin hopi pa ofrece caba y cu awor tin cu link e cu turismo. El a studia e diferente plannan cu FMA tin.
“T’e intencion cu na final sr. Stenvers lo entrega un verslag cu un bista di kico el a mira como tambe puntonan di mehoracion.
FMA tin plannan grandi cu kier sigui ehecuta, pero tambe ideanan nobo. Mi ta kere cu e ta hopi importante pa realisa cu nos no mester inventa e wiel.
Treciendo experticio di personanan cu asina hopi experiencia riba nivel mundial, no solamente riba contenido di e museonan, pero tambe e mercadeo rond di e museonan cu t’asina importante, e promocion ta necesario”, Anky Vrolijk a enfatisa.
E director a sigui splica cu tambe a bin cu ideanan creativo con pa yega na fondonan p’e fundacion por sigui inverti.
“No solamente conscientisa nos local, pero tambe nos turistanan kico tur nos tin pa ofrece, pero tambe crea formulanan pa yega n’e fondonan aki. Esey ta algo hopi importante.
E t’e direccion cu nos kier bay. Aworaki nos ta haya hopi fondo di diferente partner y nos ta hopi contento.
Nos ta spera cu nos lo por sigui conta riba nan pa hopi aña mas. Pero e intencion ta cu sigur den 10 aña e museonan aki lo mester ta para riba nan mes, sostenibel.
Tambe nos kier crea fondonan pa nos por bolbe hinca den e contenido di e museonan y den educacion p’afo di e museonan”, Anky Vrolijk a acentua.
A funda Fundacion Museo Arubano na aña 1992, pero na 2015 a haci cambionan structural pa pone 5 museo hunto bao di un organisacion.
Ta trata aki di e Museo Historico (Fort Zoutman, Oranjestad), Museo Arkeologico (Ecury Complex, Oranjestad), Museo di Comunidad (Nicolas Store, San Nicolas), Museo Industrial (Watertoren, San Nicolas) y Museo di Carnaval (San Nicolas). Museo di Comunidad y Museo Industrial ta programa pa habri na aña 2016 y Museo di Carnaval lo habri na 2017.
E idea general ta pa trece museonan mas cerca di comunidad y ta trahando pa re-enforsa tur museo pa hisa e calidad y logra pa nan yega n’e nivel di Museo Arkeologico, cual ta reconoci como un di e mihor museonan di Caribe.
E siguiente museo pa habri, den e prome mitar di aña 2016, ta Museo Industrial. Ta trahando caba riba plannan pa haci e museonan mas atractivo pa comunidad y subraya e importancia di historia y cultura.
Fundacion Museo Arubano tin su oficina principal situa na Zoutmanstraat # 1. E fundacion ta conta cu sosten financiero di varios instancia, e.o. di Aruba Ports Authority cu ta cobra cada pasahero riba crucero un “fee” special cu ta bay entre otro pa promove nos museonan.


text:
E Powerade Final Series a continua cu e partido desicivo number 7 riba diasabra ultimo. Den un Stadion Nadi Croes/ Crismo completamento...
ORANJESTAD – For di Asociacion Masters de Levantamiento de Pesas di Venezuela , Aruba a hanja invitación pa participa den e Campeonato...
ORANJESTAD – Jiandido Tromp y Ray-Patrick Didder ambos ta bati nan prome homerun di temporada ariba e mesun anochi. Jiandido Tromp firma...
ORANJESTAD – Diadomingo anochi e judokanan Emmazira Kelly y Madelyn Macnack a regresa Aruba satisfecho despues cu ambos a logra gana medaya...
ORANJESTAD – Ayera diadomingo na Moomba Beach a tuma lugar e evento di Aruba International Fighting Championship Ring Girl Competition. Dia 28...
ORANJESTAD – Despues di hopi anja diasabra ultimo nos a hanja un gran final di baseball AA den un serie cu a...
ORANJESTAD – Ayeranochi ekipo di Red Machine ta bin di atras y ta gana ekipo di ATCO Indians cu score di 3-2...
ORANJESTAD – Ekipo di Boston Red Sox a manda busca Marco Hernandez di Paw Sox pa asina reemplasa Xander Bogaerts te cu...
ORANJESTAD – Ayera ekipo di Florida Fire Frogs Baseball den cual e Arubano Ray-Patrick Didder ta forma parti di dje a tene nan...
ORANJESTAD – Nos di Sportszone Aruba y Baseball Aruba a caba di haya e grato noticia cu nos amigo pelotero Jiandido Tromp...
Aruba North Little League cla pa Campeonato di Junior y Senior
Nigel Calmes officialmente parti di e famia di Tampa Bay Rays
Seleccion di Taekwondo a sali pa Colombia
Aruba North Little League (ANLL) cla pa traha y engrandese baseball, e deporte cu nos tur ta stima.
Hugo Themen referee Internacional na IWF World Weightlifting Championships na Anaheim, California
Andruw Jones mester drenta Baseball Hall of Fame
Artistic Swimming – Heart of a Swimmer, Soul of a Dancer
Athleta Monica Sanchez ta ricibi su IFBB Pro Card
Arubabank Lady Tigers Campeon Softball Damas
PROME WEEKEND DI ELITE BASEBALL CAMP UN EXITO TOTAL
HammerSharks Baseball Organisation Tryouts December 7
Hoben pelotero Nigel Calmes ta firma cu Tampa Bay Rays
Hoben Omar Kuiperi a fayece practicando freedive
ABBA Baseball Week a bira un realidad!
Curacao Baseball Week Meet & Greet
Aruba South Little League a instala directiva nobo
ASU Week National Weightlifting Competition


text:
Tata Eterno nos ta bini Bo dilanti cu e confiansa y e siguridad cu Abo ta nos Tata cu ta dispuesto pa duna nos tur loke ta bon y loke realmente ta necesario pa nos. Drama riba cada un di nos Bo misericordia pa Bo libra nos consenshi di tur inquietud y pa Bo concede nos asta loke nos no ta durf pidi Bo. Awe Hesus ta conta di e parábola di e amigo cu a bini cas meimei di anochi pa fia tres pan serca su amigo cu ya tawata drumi caba. Hesus ta haci e pregunta kico nos lo contesta e amigo? Hesus su contesta ta cu sí E lo lanta dune pasobra e la insisti.( Lc. 11,5-13 ) Hesus ta mustra nos cu Dios semper ta scucha oracion. Pero cu nos mester pidi cu fe y confianza. no descurasha, nunca no perde speranza y sigui instisti aunke con dificil e situacion ta, sigi persevera y na final sigur sigur nos lo logra. Oracion tin poder y oracion ta move mannan di Dios. Oracion ta habri caminda y portanan cu ta cera. Señor yuda nos semper pa pidi Bo Spirito Santo pa guia nos na momento di haci oracion. Amen.
Orashon di dia 12 october 2017
Posted in Orashon di Dia


text:
“Nos pueblo ta pasando den duro. Practicamente tur dia tin atraco na nos pais. Tur hende tin miedo, riba caya y hasta den nan propio cas. Criminalidad ta creciente y a bay totalmente for di man. Pueblo literal- y figurativamente ta stik den criminalidad, ya cu ni porta of bentana
Day: February 8, 2017
Parlamentario mr. Xiomara Maduro: Ta e actitud di “I don’t care” di Minister Dowers ta locual tin nos pueblo ta stik den criminalidad
Si Gobierno no tin huristanan e ora mester huurnan di afo
Otmar Oduber ta bolbe coregi Minister Dowers: Visa condiciona pa Venezuela tabata un iniciativa di Ministerio di Turismo pa frena entrada di esnan indesea
Glenbert Croes al Ministro Nelson Martinez: El ganar ganar para Venezuela y Aruba debe traducirse en la contratacion de trabajadores y contratistas locales
Glenbert Croes (MEP): Master yuda pasaheronan di Insel Air Aruba yega nan destino y mester apoya e trahadornan di Insel Air Aruba
Pa evita mas manipulacion, FTA a dicidi di pidi Mediador di Gobierno pa organisa un referendum na FCCA
E situacion na FCCA ta bayendo den un direccion cu FTA no ta desea, pero nan ta wordo dirigi p’e propio gerencia di FCCA. Manera ta conoci, e trahadornan di FCCA ta miembro di FTA pa basta aña caba, pero awor nan kier pa negocia un CAO. Ta trata di mesun trahadornan
Parlamentario Donny Rasmijn (AVP): Dunado atencion debido na famianan y nos hobennan ta e solucion pa preveni criminalidad!
Parlamentario Clarisca Velasquez (AVP): Ata prueba cu MEP no sa yega reunion!
DIMAS cu presentacion di reorganisacion pa Hunta di ATIA
Departamento di DIMAS ta trahando duro riba mehoracion pa brinda un mihor servicio na su clientenan. Diamars ultimo den un reunion fructifero nan a presenta n’e miembronan di Hunta di ATIA e proyectonan cu ta tumando lugar den e departamento. Un di e proyectonan t’e digitalisacion y automatisacion di procesonan di aplicacion


text:
Apesar di a bini bek den corto tempo despues di a sufri un kebrante di salud pa casi dos luna, atleta elite di beach tennis, Aksel Samardzic ta hasi tur cos posibel pa duna un bon prestacion den e torneo internacional ITF Aruba Open 2017.
Awe diabierna Aksel y su partner Rodriguez lo inicia e torneo den doubles unda den e prome rond nan lo mester enfrenta e dou number 1 di mundo, e Italianonan Cappelletti y Carli. E wega lo ta despues di 8.30 di anochi riba e Center Court na Eagle Beach.
Di aki banda nos kier a manda un invitacion na henter pueblo di Aruba pa nos bira e extra hungador door di apoya Aruba su atleta di aña 2016 y su partner den e wega candela aki.


text:
WILLEMSTAD - E problemanan di InselAir mester a keda un tormenta den un glas di awa caminda profesionalnan sensato mester a pone cabez hunto y traha riba solucion di e problemanan pa evitá cu el a bira un scandal mundial. Hustamente pasobra aviacion ta un tipo di industria caminda seguridad ta
Day: February 2, 2017
Guardacosta ta simbolo di e bon cooperacion entre Aruba y Hulanda
DEN HAAG – Guardacosta di Reino ta simbolisa e bon cooperacion entre Aruba y Hulanda. Esaki tabata e esencia di un encuentro entre Minister Plenipotenciario Juan David Yrausquin y Minister di Defensa Jeanine Hennis-Plasschaert. Durante di e bishita di cortesia cu a tuma luga na e Ministerio di Defensa a papia
Presidente Santos di Colombia ta reconoce Aruba como lider y ta busca aliansa cerca Prome Minister Mike Eman
Un tata preocupa a entrega 8940 firma na Parlamento expresando preocupacion rond di abuso di menor
Parlamentario Jennifer Arends-Reyes: Lo tin un periodo di transicion pa e centronan di cuido di mucha por prepara y upgrade nan mes
Segun sra. Arends-Reyes, despues cu fraccion di AVP a haci diferente bishita na centronan di cuido di mucha den diferente districto na Aruba y haci tambe un inventarisacion como deber di legislado di e preocupacionnan cu tin den e mundo di cuido di mucha. Recientemente, fraccion di AVP a sinta hunto
E prome Concierto Dominical Donny Lacle dia 29 di januari 2017: A cera aña cu un dushi ambiente cu hopi talento
Director di Cuido na Hospital, Ezzard Cilié: Hospital a comparti informacion cu Comision Permanente di Salud di Parlamento
Dr. Horacio E. Oduber Hospitaal a comparti hopi informacion cu e comision permanente di salud di Parlamento, specialmente rib’e ultimo desaroyonan di construccion. Nos Hospital ta canando un trayecto di renobacion, ampliacion y modernisacion. Ezzard Cilié, Director di Cuido na Hospital a bisa cu e partinan mas importante pa nos e
Minister di Enseñansa y Departamento di Enseñansa ta anuncia inovacion den Enseñansa: Arubalening Portal ta digitalisa servicio di Arubalening
Den cuadro di mehoracion di servicio na studiante den e proceso di preparacion y aplicacion pa un prestamo pa financiamento di estudio, Minister di Enseñansa, Michelle Hooyboer-Winklaar, hunto cu Departamento di Enseñansa Aruba ta introduci Arubalening Portal. E Arubalening Portal lo sirbi como un “tool” pa medio di cua studiantenan por haya acceso 24/7 na e “front office” di seccion Studiefaciliteiten, e seccion cu ta encarga cu administracion y servicio di Arubalening. Gobierno di Aruba ta brinda un prestamo pa financia estudio(Arubalening) na studiante pa asina facilita nan den nan gasto di estudio pa nan por logra obtene un educacion di calidad. Na studiantenan cu kier haci un estudio na nivel di middelbaar beroepsonderwijs of hogeronderwijs na Aruba ta brinda e productonan Arubalening EPI, UA, IPA y Master. Na studiantenan cu kier haci un estudio den exterior ta brinda Arubalening AL, USA/CAN, NL y Master. Desde aña 2015 ta trahando na optimalisa e proceduranan pa dicho prestamo y a bin ta introduci asina diferente cambio pa locual ta trata Arubalening. Entre otro a introduci e componentenan “Startpakket” pa facilita gastonan inicial di estudio y “Termijnuitbetaling” cu ta pa facilita den e gastonan durante e trayectorio di estudio. Mas recien, na 2016, a dedica mas atencion na henter proceso di aplicacion. E focus tabata pa simplifica e proceso y ofrece e studiante un miho servicio cu na mes momento mester conduci tambe na mas eficiencia dentro di e seccion encarga cu e administracion. Fondonan disponibel a traves di “Stimuleringsfonds” a haci posibel pa cuminsa cu un proyecto pa implementa un “Student Portal” cu lo ta acesibel pa


text:
Kico Bijbel Ta Bisa?
Algun dia lo tin berdadero husticia riba Tera?
Kico lo bo contesta?
Si
No
Kisas
Loke Bijbel Ta Bisa
“Mi sa, SEÑOR ta duna pobernan derecho i E ta hasi hustisia na hendenan desafortuná.” (Salmo 140:12, BPK) Pues, e Reino di Dios lo trece berdadero husticia na Tera.
Kico mas nos por siña for di Bijbel?
Dios ta mira e inhusticianan cu ta sosode riba mundo y lo corigi nan.—Eclesiastes 5:8.
Dios su husticia lo trece paz y siguridad riba Tera.—Isaias 32:16-18.
Dios ta prefera cierto grupo di hende?
Algun hende ta kere cu Dios ta bendiciona of maldiciona cierto grupo di hende, mientras cu otro hende ta kere cu Dios ta trata tur hende mescos. Kico abo ta pensa?
Loke Bijbel ta bisa
“Dios no ta haci distincion di persona, sino cu e ta acepta tur hende di tur nacion cu ta tem’e y cu ta haci loke ta corecto.” (Echonan 10:34, 35) Pues pa Dios, tur hende ta igual.
Kico mas nos por siña for di Bijbel?
Bijbel tin “bon noticia” pa “tur nacion, tribu, idioma y pueblo.”—Revelacion 14:6.


text:
Apesar ku SONA, konforme e enkargo di Gobièrnu di Kòrsou, ta pone kos na òrdu i ta evitá dispidimentu di plaka, a kuminsá un blame game kontra SONA den medionan di komunikashon. A sita di forma selektivo for di un presunto relato di evaluashon ku no a konsultá SONA ariba i ku e no konosé, pa di un manera ineksplikabel konkluí ku lo mester kita SONA for di e proyekto pa un hospital nobo pa Kòrsou.
Tanten ku direktiva i gerensia di SONA no haña chèns pa tuma nota di kontenido i di e presunto rapòrt di evaluashon di GMN/FCW Legal i si esaki ta korekto, i di e konteksto den kua a hasi rekomendashonnan, ta difísil pa SONA respondé riba su kontenido. Si mester bai tras di loke te awor a sali den medionan di komunikashon, SONA tin di konstatá ku duele ku VK Architects di Bèlgika i e ofisina lokal di abogado FCW Legal, kontrali na e promesanan hasí di antemano, no a ehekutá nan investigashon di evaluashon na drechi i konforme e reglanan internashonal vigente pa evaluashonnan. Si tende SONA na drechi den e evaluashon aki, e konklushonnan lo ta kompletamente diferente na e presunto konklushonnan ku awor a sali den prensa. Awor ta lastra SONA den un blame game (=tira falta riba otro) sin ku a konsultá esaki na drechi den e investigashon di evaluashon.
Prosedimentu robes: Apénas dos kombersashon di un ora e komishon di evaluashon a tene ku un delegashon di SONA, kaminda e promé enkuentro tabata djis pa sera konosí. Ora a puntra e bosero di e komishon di evaluashon, el a primintí den ámbos kombersashon ku konforme e normanan internashonal nan lo duna oportunidat na SONA pa reakshoná promé ku e rapòrt ta definitivo. Na mas ku un okashon SONA a mustra Gobièrnu (dje tempu ei) tambe den kartanan ku den un prosedimentu korekto ta apliká a sistema pa skucha ámbos partido, pero e Gobièrnu anterior nunka no a reakshoná riba e korespondensia di SONA.
E komishon di evaluashon tabatin si mas kontakto i mas intensivo ku Berenschot (International), enkargá ku ehekushon di e proyekto di hospital. Esei SONA por demostrá a base di un deklarashon ku Berenschot a entregá n’e na balor di 100.000 florin pa kombersashonnan ku nan a hiba ku e komishon di evaluashon. SONA nunka no a paga e faktura aki, di mes manera ku no a honra otro gastunan eksesivo di Berenschot tanten ku no por supstansiá nan debidamente.
Daña konfiansa: SONA tin speransa ku e Gobièrnu nobo ku a kaba di sinta i spesialmente e minister nobo di GMN (Salú, Medioambiente i Naturalesa) no únikamente lo duna oportunidat na direktiva i gerensia di SONA pa tuma nota di kontenido di e evaluashon aki, pero tambe pa despues por repliká esaki bon argumentá. SONA ke divulgá kon Berenschot a daña e base di konfiansa ku a duna nan anteriormente i kon awor nan ke horka komunidat di Kòrsou ku hopi mion mas pa e proyekto di hospital nobo.
Cortesia di Loopabc.com


text:
‘Bida no ta facil’, asina nos a siña. ‘Pero e no ta asina dificil tampoco…’, ta loke podise nos mester cuminsa train pa pensa. Berdad bida ta un caminda jen di reto, pero e ora ta e cuestion pa nos cuminsa mira e retonan como oportunidadnan. Posibilidadnan pa nos crese y saca beneficio di nan. Como ser humano, nos tin e tendencia di keda pega den nos pasado y sinti nos mes e victima di loke ‘otronan’ a pone nos sufri. Asina nos por hunga e rol di nan consenshi y laga nan mes sinti nan mes culpable pa loke nan a hasi nos. Nos por bira e cos aki rond y pensa cu no obstante kico hende y bida a hasi nos, nos kier sigi padilanti y mustra cu ‘ami’ ta mi maestro humano di mas grandi. Ami por educa mi mes, pa los di mi pasado.
Continue reading “Siñando pa bula…creando paraiso riba Tera…”


text:
Dialuna anochi den un sala completamente yen, e homber y muhernan balente cu pa lunanan largo a bin ta campañando fuertemente pa partido POR a reuni cu candidatonan durante un reunion di Conseho di Partido extraordinario.
A reina un ambiente yen di energia y positivismo durante e reunion unda a resalta e forma nobo cu POR ta campaña. Sigur un campaña unda cu na diferente ocasion POR tabata un ehempel pa partidonan ya existente pa hopi aña.
For di e forma cu a scoge pa yega na e informacion pa e plan di gobernacion por medio di encuentronan y reunionnan cu gruponan representando nos comunidad y ricibiendo feedback di miles di ciudadanonan te na e comportacion di cada sostenedor di POR.
E formacion di e lista di partido tambe a bay na un forma diferente cu otronan pasobra en bes di yena lista basa riba popularidad of grandura di famia di un of otro persona, a busca personanan cu ta profesional y capas pa soluciona e retonan cu comunidad a indica cu mester soluciona.
Ta haci peticion na lider di otro partidonan pa nos por sigura cu e ultimo dianan cu nos tin nos dilanti nos por hiba un campaña na nivel, limpi y transparente.
Pa dia 22 di september ta brinda e oportunidad na comunidad di Aruba pa eherce nan derecho di voto. A mira hopi atake sin base tuma luga e ultimo lunanan aki y cu no ta trece nada nobo p’e discusionnan relevante pa e necesidadnan cu comunidad tin. Tur ta tabata dirigi rib’e aspecto personal y sin prueba, cual nos a bisa semper di lo no bay perde tempo pa responde riba cada un di esakinan. En bes, ta enfoca riba e plan di gobernacion cu POR tin pa resolve e diferente retonan den comunidad.
POR tin un lista cu profesionalnan cla pa tuma e decisionnan den e proximo Gobierno y percura pa ehecucion na bienestar di nos comunidad, a base di e strategianan cu ta poni den Vision 17-21 Hunto Nos Por.
Palabranan di danki ta bay na cada persona cu di un of otro forma a bin ta contribuyendo na haci di POR E Forsa Nobo dia 22 di september.


text:
by LocoGamer | Dec 14, 2017 | PC, Playstation, Top News, XboxUbisoft a tease poco dia pasa algo di e Predator movies den nan wega di Ghost Recon Wildlands. Cuminsando awe bo por download e special event DLC y cu esaki abo y bo team por hunt down e Predator of porta e Predator ta hunt boso. Check out e trailer akibou!...
by LocoGamer | Dec 14, 2017 | PC, Playstation, Top News, XboxRainbow Six Siege tin un new update obtenibel awe riba PS4, Xbox One, y PC, e update aki lo trece un “much-requested feature” door di subi e wega su server tickrate na 60Hz riba tur platforms. Esaki kiermen cu awo e servers lo refresh e gamestate 60 biaha pa seconde....
by LocoGamer | Dec 11, 2017 | PC, Playstation, Top NewsDurante e PlayStation Experience tabata tin diferente anuncio y reveal di weganan mane esun di The Walking Dead, pero tambe nos a wak un trailer pa e upcomming survival-horror game di Endnights cu yama The Forest. E plot di e wega aki ta simpel, bo ta den un avion,...
by LocoGamer | Dec 11, 2017 | Playstation, Top NewsDurante PlayStation Experience, Naughty Dog a papia untiki over e storia di The Last of Us: Part II. Den un interviewer nan a puntra si Joel ta bibo of morto, e orey e writer/director, Neil Druckmann a contesta, “Everybody dies at some point.” E kiermen cu...
by LocoGamer | Dec 11, 2017 | PC, PlaystationE Boss di LawBreakers, Arjan Brussee a dicidi di laga e studio pa asina join Epic Games pa nan traha riba un “secret project”. Big News …. I'm leaving @bosskey and will return to @EpicGames after 20 years (!) to work on an exciting secret project, stay...


text:
Como parti di formacion di nos alumnonan, e coordinador di actividad, juffrouw Leocadia conhuntamente cu un team y algun instancia, a prepara un dia sumanente informativo.
E periodo di Carnaval semper tin su retonan y no tin nada miho, pa brinda extra informacion relevante na nos alumnonan, p’asina nan ta bon informa. Crea alumno responsabel pa nan actonan ta un trabou cu dia pa dia ta birando un topico controversial y dificil.
Sin embargo varios instancia ta traha riba un presentacion preventivo. Ta trata di e instancianan: Quota Club, Jeugd Zeden Politie, Wit Gele Kruis, Dienst Besmettelijk Ziekte, KIA y formacion di gang.
E mainta a inicia cu un tremendo presentacion di KIA su departamento di K9, unda cu nan a haci un demostracion di nan trabou. Despues di esey, cada klas por a bay den diferente lokaal pa presencia e presentacionnan, cu a cana den un estilo di carousel.
Di e forma aki, Filomena College Mavo ta traha continuamente pa conscientisa su alumnonan tocante e importancia di nan comportacion pafo di e oranan di scol y kico por ta e consecuencianan di un comportacion no aceptabel.


text:
ORANJESTAD(AAN): CEO di Aeropuerto, James Fazzio, a indica cu e asunto di espacio pa Douane ta den discusion, incluyendo e issue cu e car rentalnan. Aeropuerto a nota cu tin como 10% pa 15% di e area di Douane no ta wordo usa, pues ta bashi.
E plan awor ta pa desaroya un area pa Douane, y ta keda cu espacio pa Car-Rental Counters den e Baggage Claim Area. Mientras cu pasaheronan ta drenta, nan ta coy nan maleta, ricibi yabi di nan auto y prome cu laga e luga, e autonan lo ta cla pa ricibi e pasaheronan. E plan aki, AAA a discuti cune hunto cu Douane, cual discusion tin ta andando ya pa un tempo caba.
Pero ya AAA a deshaci di e plan y no ta kere mas den e lucha aki mas. Ya caba a informa e companianan di huur auto kendenan a keda desapunta mesun cos cu gerencia di aeropuerto. E area aki lo keda bashi. Si e por worde uza den futuro pa Douane. E asunto aki a keda tras di lomba, segun Fazzio, agregando cu ya nan no lo bay sigui lucha mas.